***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**11 нче сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Яңгырау тартык авазлардан гына торган җөмлә дөрес күрсәтелгән рәтне билгеләгез. **(2 балл)**

а) *Балыкчы бик күп балык тотты.*

**ә) *Зилә бүген урманга гөмбәгә барды.***

б) *Песиебез йомгак белән уйный.*

в) *Төлкенең койрыгы зур.*

2. Бирелгән сүзләр арасында ничә сүз сингармонизм законының рәт гармониясенә буйсынмаганлыгы дөрес күрсәтелгән рәтне билгеләгез. **(2 балл)**

*Көнбагыш, көзге, ундүрт, урмандагы, канәгать, китап*

а) ике сүз;

**ә) өч сүз;**

б) дүрт сүз;

в) биш сүз.

3. Бирелгән омонимнарга дөрес билгеләмә күрсәтелгән рәтне билгеләгез. **(2 балл)**

*Карт аю – картаю, ил гизәр – Илгизәр, бу ялган – буялган, ак шар – акшар*

а) саф омонимнар;

ә) омографлар;

б) омоформалар;

**в) омофоннар.**

4. Тамыр, ясагыч һәм бәйләгеч кушымчадан торган сүз күрсәтелгән рәтне билгеләгез. **(2 балл)**

а) *балакайлар*;

ә) *кошчыкны*;

**б) *сыйныфташны*;**

в) *рәсемсез*.

5. Бәйлекләр дөрес күрсәтелгән рәтне билгеләгез. **(2 балл)**

**а) *өчен, кебек, тыш, соң*;**

ә) *дип, астында, карамастан, күрә*;

б) *һәм, әмма, ләкин, яисә*;

в) *бик, ләбаса, түгел, һич*.

6. Шигъри юллардагы калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Туган илдән* ***киткән*** *сандугачлар*

*Чит җирләрдә сайрый алмыйлар.* (Илдар Юзеев)

а) сыйфат;

ә) хәзерге заман хикәя фигыль;

б) үткән заман хикәя фигыль;

**в) үткән заман сыйфат фигыль.**

7. Аныклагыч янында ике нокта куела торган очрак дөрес күрсәтелгән рәтне билгеләгез. **(2 балл)**

а) аныклагыч аныкланмышка искәрмә рәвешендә килсә;

ә) аныклагыч та, аныкланмыш та исем белән белдерелсә;

**б) аныкланмыш фигыль белән белдерелсә;**

в) аныкланмыш рәвеш белән белдерелсә.

8. Бирелгән җөмләнең иярчен компонентының мәгънә ягыннан төре дөрес күрсәтелгән рәтне билгеләгез. **(2 балл)**

*Алар бер-берсенә шулкадәр охшаганнар: Гәүһәр әле дә булса аларны бутый.* (Габдрахман Әпсәләмов)

а) иярчен вакыт җөмлә;

**ә) иярчен күләм җөмлә;**

б) иярчен рәвеш җөмлә;

в) иярчен аергыч җөмлә.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Кайбер авазларны әйткәндә,* ***үпкәдән*** *килә торган һава агымы* ***авыз*** *куышлыгында тоткарлыкка очрый, кайбер авазларны әйткәндә, тоткарлыкка очрамый. Язылышлары бердәй, әмма әйтелешләрендә аерма булган сүзләр* ***омограф*** *дип атала. -ның/-нең, -ны/-не, -сы/-се, -сыз/-сез, -са/-сә –* ***бәйләгеч*** *кушымчалар. Затның яки предметның, билгенең, хәлнең инкяр ителүен белдерә торган алмашлыклар* ***юклык*** *алмашлыклары дип атала. Кисәкчә, ымлык һәм модаль сүз –* ***модаль*** *сүз төркемнәре. Исемгә ияреп килгән җөмлә кисәге* ***аергыч*** *дип атала.* ***Синтетик*** *иярчен җөмлә иярчен кисәккә бик нык охшаган.*

**III. Гамәли-иҗади бирем.**

1. Җөмләләрне татар теленә тәрҗемә итегез. **(6 балл)**

*Достойный человек не идёт по следам других.* (Конфуций) **(Мәсәлән, *Хөрмәткә лаек кеше башкалар эзеннән бармый.*)**

*Дело науки – служить людям.* (Лев Толстой) **(Мәсәлән,** ***Фәннең төп максаты – кешеләргә хезмәт итү.*)**

2. Сүзләрне дөрес итеп урнаштырып, Габдрахман Әпсәләмов фикерен языгыз, тиешле тыныш билгеләрен куегыз. **(4 балл)**

*Сәнгатьнең терелтә үлгәннәрне көче яңадан ул бар яшәтә ала бөек яңадан*

***(Сәнгатьнең бөек көче бар: ул үлгәннәрне яңадан терелтә, яңадан яшәтә ала.)***

3. *Сәнгать* сүзенең транскрипциясен языгыз. Ул сингармонизм законының рәт гармониясенә буйсынганмы, юкмы? **(2 балл) [сәнгъәт], буйсынган**

4. *Бар* сүзе кайсы сүз төркеменә карый? **(2 балл) (хәбәрлек сүз)**

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(8 балл)**